Vørn greiðir fr at støðan hevur verið sera vánalig viðvíkjandi MF-sendarunum hjá Tórshavnradio. Upprunaliga vóru 4 MF-sendarar uppi á Varða, men meginpartin av 2015 hevur bert ein verið eftir. Hann varð so settur sum DSC-sendari, so Tórshavnradio kundi kvitta fyri einum møguligum DSC-neyðarkalli. Tøkniliga avleiðingin av hesum varð so, at nú var ikki longur møguligt hjá Tórshavnradio at tosa á MF, men bert at kvitta á DSC. Støðan var so hættislig, at tað í skundi bleiv játtað ein millión kr til at keypa ein MF-sendara afturat, so tað aftur kundi gerast møguligt hjá Tórshavnradio at tosa við skip yvir MF.